Diari Oficial de la Generalitat Valenciana


Sumari del DOGV 6557, del 04-07-2011 (2011/7494)

RESOLUCIÓ de 7 de juny de 2011, de la Conselleria d'Educació, per la qual es determina la denominació genèrica dels centres que impartixen ensenyances superiors d'Arts Plàstiques o de Disseny, Cicles Formatius i Batxillerat.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7494


Data del document
:   07-06-2011

Organisme emissor
:   Conselleria d'Educació

Tipus de document
:   Resolució

Descriptors 

:   * legislació
    * administració de l'ensenyament
    * centre d'ensenyament
    * educació artística

RESOLUCIÓ de 7 de juny de 2011, de la Conselleria d'Educació, per la qual es determina la denominació genèrica dels centres que impartixen ensenyances superiors d'Arts Plàstiques o de Disseny, Cicles Formatius i Batxillerat. [2011/7494]  
En l'article 111 de la Llei Orgànica 2/2006, de 3 de maig, d'Educació (BOE de 04.05.2006) s'establix que els centres públics que oferixen ensenyances professionals d'Arts Plàstiques i Disseny es denominaran Escoles d'Art. Esta regulació es completa en el sentit que els centres docents públics que impartisquen cicles formatius de grau mitjà i de grau superior d'Arts Plàstiques i Disseny rebran la denominació genèrica d'Escoles d'Art i que els centres privats autoritzats es denominaran centres autoritzats d'ensenyances artístiques professionals d'Arts Plàstiques i Disseny, segons es disposa en l'article 11 del Reial Decret 303/2010, de 15 de març, (BOE 09.04.2010) pel qual s'establixen els requisits mínims dels centres que impartisquen les ensenyances artístiques regulades en la Llei Orgànica 2/2006, d'Educació.  
  
Així mateix, en l'article 58 de la Llei Orgànica 2/2006 s'organitzen les ensenyances artístiques superiors i es disposa que els estudis superiors d'arts plàstiques es cursaran en les escoles superiors de l'especialitat corresponent i els estudis superiors de disseny en les Escoles Superiors de Disseny.  
En l'article 111 de la Llei Orgànica 2/2006 faculta les Administracions Educatives per a determinar la denominació d'aquells centres públics que oferisquen ensenyances agrupades de manera diferent de les definides en la pròpia disposició.  
Vista la proposta del director general d'Ordenació i Centres Docents amb data 6 de juny de 2010, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i en virtut de la Resolució de 22 de juny de 2010, del conseller d'Educació sobre delegació de competències de determinats òrgans de la Conselleria d'Educació (DOCV núm. 6301 de 01.07.2010), resolc:  
  
Primer  
1. Assignar la denominació genèrica d'Escola d'Art i Superior de Disseny als centres docents públics, ubicats en l'àmbit competencial de la Generalitat, que impartisquen les Ensenyances Superiors d'Arts Plàstiques o de Disseny i Cicles Formatius d'Arts Plàstiques i Disseny i/o Batxillerat d'Arts.  
2. Els centres docents públics que impartisquen els estudis superiors de ceràmica i els estudis superiors del vidre, incorporaran la corresponent especialitat a la denominació genèrica d'Escola d'Art i Superior.  
  
  
Segon  
L'encarregat del Registre de Centres Docents de la Comunitat Valenciana procedirà a modificar i inscriure d'ofici la denominació genèrica dels centres existents en què concórreguen les circumstàncies indicades en esta resolució.  
  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà a la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí que s'utilitze qualsevol altra via que es considere oportuna.  
  
València, 7 de juny de 2011.- El conseller d'Educació, p. d. (R de 22.06.2010, DOCV núm. 6301, d'1.07.2010), la secretària autonòmica d'Educació: Concepción Gómez Ocaña.